Előterjesztés

a Közgyűlés részére

Tisztelt Közgyűlés!

A Főpolgármesteri Hivatalban és a Fővárosi Önkormányzati Rendészeti Igazgatóságnál dolgozó köztisztviselőket megillető szociális, jóléti és egészségügyi juttatásokról szóló 65/2013. (IX. 18.) Főv. Kgy. rendelet (a továbbiakban: juttatási rendelet) 2-3. §-a határozza meg – *a közszolgálati tisztviselőkről szóló 2011. évi CXCIX. törvény* (a továbbiakban: Kttv.) *236. § (4) bekezdés b) pontja valamint az (5) bekezdés c) pontja alapján –* a közgyűlés hivatalának szervezeti tagozódásához igazodó vezetői szinteket és a vezetői szintekhez kötődő vezetői illetménypótlék mértékét.

A Kttv. 129. § (1) bekezdés lehetőséget biztosít a főosztályvezető helyettesítésére – szervezeti egység vezetése nélkül – egy főosztályvezető-helyettesi munkakör létrehozására. Javasolom a Főpolgármesteri Hivatalra vonatkozóan a főosztáyvezető-helyettesi vezetői munkakörrel kiegészíteni a juttatási rendelet 2. §-át, amely vezetői kinevezést a Kttv. 236. § (5) bekezdés c) pont alapján osztályvezetői szintnek javasolok megfeleltetni. A Kttv. 129. § (1) bekezdés szerinti vezetői munkakör létrehozását a Főpolgármesteri Hivatalban egyes belső szervezeti egységeket érintően a feladatok összetettsége és a főosztály létszáma indokolja.

Kérem a T. Közgyűlést a döntési javaslat elfogadására.

**Döntési javaslat**

A Fővárosi Közgyűlés úgy dönt, hogy:

megalkotja a ……/2015. ( ) önkormányzati rendeletét a Főpolgármesteri Hivatalban és a Fővárosi Önkormányzati Rendészeti Igazgatóságnál dolgozó köztisztviselőket megillető szociális, jóléti és egészségügyi juttatásokról szóló 65/2013. (IX. 18.) Főv. Kgy. rendelet módosításáról az 1. számú melléklet szerinti tartalommal.

Döntéshozatal módja:

A rendelet megalkotásához minősített szavazattöbbség szükséges.

Budapest, 2015. február „ ”

|  |
| --- |
|  |
| Sárádi Kálmánné dr.  főjegyző |

mellékletek:

1. rendelet-tervezet
2. kéthasábos
3. hatásvizsgálat
4. **számú melléklet**

**Budapest Főváros Önkormányzata Közgyűlésének**

**……/2015. ( ) önkormányzati rendelete**

**a Főpolgármesteri Hivatalban és a Fővárosi Önkormányzati Rendészeti Igazgatóságnál dolgozó köztisztviselőket megillető szociális, jóléti és egészségügyi juttatásokról szóló 65/2013. (IX. 18.) Főv. Kgy. rendelet módosításáról**

Budapest Főváros Önkormányzat Közgyűlése az Alaptörvény 32. cikk (2) bekezdésében meghatározott eredeti jogalkotó hatáskörében eljárva, a közszolgálati tisztviselőkről szóló 2011. évi CXCIX. törvény 129. § (1) bekezdésében, 236. § (4) bekezdés b) pontjában és (5) bekezdés c) pontjában kapott felhatalmazás alapján a következőket rendeli el:

1. **§**

A Főpolgármesteri Hivatalban és a Fővárosi Önkormányzati Rendészeti Igazgatóságnál dolgozó köztisztviselőket megillető szociális, jóléti és egészségügyi juttatásokról szóló 65/2013. (IX. 18.) Főv. Kgy. rendelet (a továbbiakban: alaprendelet) 2. §-a helyébe a következő rendelkezés lép:

„2. § A szervezeti tagozódáshoz igazodó belső szervezeti egységek vezetésére adott vezetői kinevezésnél a közszolgálati tisztviselőkről szóló 2011. évi CXCIX. törvény (a továbbiakban: Kttv.) 236. § (5) bekezdés *c)* pontjában meghatározott

1. főosztályvezető-helyettesi szintnek a Főpolgármesteri Hivatalban az irodavezető, a főosztályvezető, a Fővárosi Önkormányzati Rendészeti Igazgatóságnál az igazgató részére adott vezetői kinevezés,
2. osztályvezetői szintnek a Főpolgármesteri Hivatalban az osztályvezető, továbbá szervezeti egység vezetése nélkül a főosztályvezető-helyettes részére adott vezetői kinevezés, a Fővárosi Önkormányzati Rendészeti Igazgatóságnál az osztályvezető részére adott vezetői kinevezés felel meg.”
3. **§**

Az alaprendelet 3. § (1) bekezdés b) pontja helyébe a következő rendelkezés lép:

„b) osztályvezetői kinevezés, vagy szervezeti egység vezetése nélkül főosztályvezető-helyettesi kinevezés esetén a vezető az alapilletménye 10%-ának

megfelelő mértékű vezetői illetménypótlékra jogosult.”

1. **§**

Ez a rendelet a kihirdetését követő napon lép hatályba.

Sárádi Kálmánné dr. Tarlós István

*főjegyző* *főpolgármester*

**I n d o k o l á s**

**Általános indokolás**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 236. § (4) bekezdés b) pontja és (5) bekezdés c) pontja alapján az alaprendelet 2-3. §-a határozza meg a közgyűlés hivatalának szervezeti tagozódásához igazodó vezetői szinteket és a vezetői szintekhez kötődő vezetői illetménypótlék mértékét. Az alaprendelet kiegészül a Főpolgármesteri Hivatalban a Kttv. 129. § (1) bekezdés alapján bevezetett új vezetői munkakörrel.

**Részletes indokolás**

**Az 1-2. §-hoz**

A Főpolgármesteri Hivatalban a Kttv. 129. § (1) bekezdés alapján a főosztályvezető helyettesítésére – szervezeti egység vezetése nélkül – főosztályvezető-helyettesi munkakört vezet be, amely vezetői kinevezést osztályvezetői szintnek feleltet meg a rendelet.

**A 3. §-hoz**

A rendelet hatálybalépéséről rendelkezik.

1. **számú melléklet**

|  |  |
| --- | --- |
| **A Főpolgármesteri Hivatalban és a Fővárosi Önkormányzati Rendészeti Igazgatóságnál dolgozó köztisztviselőket megillető szociális, jóléti és egészségügyi juttatásokról szóló**  **65/2013. (IX. 18.) Főv. Kgy. rendelet**  **[hatályos szöveg]** | **A Főpolgármesteri Hivatalban és a Fővárosi Önkormányzati Rendészeti Igazgatóságnál dolgozó köztisztviselőket megillető szociális, jóléti és egészségügyi juttatásokról szóló**  **65/2013. (IX. 18.) Főv. Kgy. rendelet**  **[módosított szöveg]** |
| ……………………………..  **2. §** A szervezeti tagozódáshoz igazodó belső szervezeti egységek vezetésére adott vezetői kinevezésnél a közszolgálati tisztviselőkről szóló 2011. évi CXCIX. törvény (a továbbiakban: Kttv.) 236. § (5) bekezdés *c)* pontjában meghatározott  *a)* főosztályvezető-helyettesi szintnek a Főpolgármesteri Hivatalban az irodavezető, a főosztályvezető, a Fővárosi Önkormányzati Rendészeti Igazgatóságnál az igazgató részére adott vezetői kinevezés,  *b)* osztályvezetői szintnek a Főpolgármesteri Hivatalban és a Fővárosi Önkormányzati Rendészeti Igazgatóságnál az osztályvezető részére adott vezetői kinevezés felel meg.  **3. §** (1) A Főpolgármesteri Hivatalban  *a)* irodavezetői vagy főosztályvezetői kinevezés esetén a vezető az alapilletménye 15%-ának,  *b)* osztályvezetői kinevezés esetén a vezető az alapilletménye 10%-ának  megfelelő mértékű vezetői illetménypótlékra jogosult.  (2) A Fővárosi Önkormányzati Rendészeti Igazgatóságnál  *a)* igazgatói kinevezés esetén a vezető az alapilletménye 15%-ának,  *b)* osztályvezetői kinevezés esetén a vezető az alapilletménye 10%-ának  megfelelő mértékű vezetői illetménypótlékra jogosult.  ……………………………. | …………………………………..  **2. §** A szervezeti tagozódáshoz igazodó belső szervezeti egységek vezetésére adott vezetői kinevezésnél a közszolgálati tisztviselőkről szóló 2011. évi CXCIX. törvény (a továbbiakban: Kttv.) 236. § (5) bekezdés *c)* pontjában meghatározott  *a)* főosztályvezető-helyettesi szintnek a Főpolgármesteri Hivatalban az irodavezető, a főosztályvezető, a Fővárosi Önkormányzati Rendészeti Igazgatóságnál az igazgató részére adott vezetői kinevezés,  *b)* osztályvezetői szintnek a Főpolgármesteri Hivatalban az osztályvezető, **továbbá szervezeti egység vezetése nélkül a főosztályvezető-helyettes részére adott vezetői kinevezés,** a Fővárosi Önkormányzati Rendészeti Igazgatóságnál az osztályvezető részére adott vezetői kinevezés felel meg.  **3. §** (1) A Főpolgármesteri Hivatalban  *a)* irodavezetői vagy főosztályvezetői kinevezés esetén a vezető az alapilletménye 15%-ának,  *b)* osztályvezetői kinevezés **vagy szervezeti egység vezetése nélkül főosztályvezető-helyettesi kinevezés esetén** a vezető az alapilletménye 10%-ának  megfelelő mértékű vezetői illetménypótlékra jogosult.  (2) A Fővárosi Önkormányzati Rendészeti Igazgatóságnál  *a)* igazgatói kinevezés esetén a vezető az alapilletménye 15%-ának,  *b)* osztályvezetői kinevezés esetén a vezető az alapilletménye 10%-ának  megfelelő mértékű vezetői illetménypótlékra jogosult.  ……………………………. |

1. **számú melléklet**

**HATÁSVIZSGÁLAT**

**a Főpolgármesteri Hivatalban és a Fővárosi Önkormányzati Rendészeti Igazgatóságnál dolgozó köztisztviselőket megillető szociális, jóléti és egészségügyi juttatásokról szóló 65/2013. (IX. 18.) Főv. Kgy. rendelet módosításáról szóló rendelet-tervezethez**

1. **A jogszabály megalkotásának szükségessége**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 236. § (4) bekezdés b) pontja és (5) bekezdés c) pontja alapján a Főpolgármesteri Hivatalban és a Fővárosi Önkormányzati Rendészeti Igazgatóságnál dolgozó köztisztviselőket megillető szociális, jóléti és egészségügyi juttatásokról szóló 65/2013. (IX. 18.) Főv. Kgy. rendelet (a továbbiakban: alaprendelet) 2-3. §-a határozza meg a közgyűlés hivatalának szervezeti tagozódásához igazodó vezetői szinteket és a vezetői szintekhez kötődő vezetői illetménypótlék mértékét.

A Főpolgármesteri Hivatalban egyes főosztályok létszáma és a feladatok összetettsége indokolja a főosztályvezető-helyettesi munkakör létrehozását – szervezeti egység vezetése nélkül – a főosztályvezető helyettesítésére. E vezetői munkakör létrehozására a Kttv. 129. § (1) bekezdés biztosít lehetőséget. A felhívott törvényhely szerinti vezetői munkakört a Kttv. 236. § (5) bekezdés c) pont alapján osztályvezetői szintnek felelteti meg a rendelet-tervezet.

1. **Társadalmi hatások**

A javaslatnak társadalmi hatása nincs.

1. **Gazdasági hatások**

A javaslatnak sem közvetlen, sem közvetett gazdasági hatása nincs egyetlen társadalmi csoportra sem.

1. **Költségvetési hatások**

A rendelet-tervezetnek nincs ilyen hatása

1. **Környezeti és egészségi hatások**

A rendelet-tervezetnek nincs ilyen hatása

1. **A jogszabály alkalmazásának feltételei**

A rendelet-tervezet Közgyűlés általi elfogadásával a végrehajtás feltételei biztosítottak.

***A rendelet-tervezetnek a jogalkotásról szóló 2010. évi CXXX. törvény 19. § (2) bekezdése szerinti közzététele megtörtént.***